text: Politiet: Ved du hvem han er?
  13 januar 2015 kl. 15.03
  Politiet beder om hjælp til at finde den mand, der røvede Netto i Brørup.
  Røveriet fandt sted fredag den 9. januar klokken 19.37 mod Netto i Søndergade 27 i Brørup.
  Politiet offentliggør nu en række fotos og opfordrer alle, der ved noget, at fortælle det til politiet.
  Røveren beskrives således:
  ? Yngre mand
  ? Taler dansk uden påfaldende accent eller dialekt
  ? Lys af hudfarve
  ? Ca. 170?180 cm høj
  ? Alm. til spinkel af bygning
  ? Iført mørk/sort vinterjakke med pels på hætten
  ? Sorte bukser og sorte sko med lys sål eller sålkant. På oversiden af skoene en lys aftegning.
  Han var bevæbnet med en kniv, som er identisk med den, der ses et af fotografierne.
  Manden flygtede efter røveriet fra Netto i retning af parkeringspladsen ud for Saxo Bank i Brørup.
  